שרה פיה אנדרסון

שרה פיה אנדרסון (באנגלית: Sarah Pia Anderson; נולדה ב-19 ביולי 1952) היא במאית טלוויזיה ותיאטרון אנגלייה. כמו כן, היא מרצה ופרופסורית לקולנוע ולמדיה דיגיטלית באוניברסיטת קליפורניה בדייוויס.Sarah Pia Anderson Biography (1952), Film ReferenceUC Davis News & Information: Sarah Pia Anderson  במהלך הקריירה שלה בתיאטרון עבדה אנדרסון עם התיאטרון המלכותי הלאומי על "רוסמרהולם", עם הלהקה השייקספירית המלכותית בהפקה "מרי וליזי", ובתיאטרון אבי על "Carthaginians".

בטלוויזיה הייתה חלק מצוות ההפקה והבימוי של עשרות סרטי קולנוע ותוכניות טלוויזיה, דוגמת "חשוד ראשי 4: מעגלים פנימיים" (1995), בכיכובה של הלן מירן. החל משנות ה-90 עובדת בעיקר בארצות הברית. בין הסדרות שביימה ניתן למנות את "ER", "בנות גילמור", "מתים במשרה חלקית", "האנטומיה של גריי", ו"ורוניקה מארס". בשנת 2011 ביימה את פרק הפתיחה של "סקוט וביילי" בהפקת חברת RED Production עבור ITV1. עבודותיה האחרונות כוללות פרקי פתיחה של הסדרות "תחנת ברלין" ו"החיים עצמם".

 פילמוגרפיה נבחרת כבמאית – סדרות טלוויזיה 
 ילדות טובות
 להתעורר
 סקוט וביילי
 מתים במשרה חלקית
 אהבה גדולה
 בטי המכוערת
 ורוניקה מארס (פרק: שובו של קיין)
 האנטומיה של גריי
 אד
 אלי מקביל
 מלאך אפל
 בנות גילמור
 ER

 קישורים חיצוניים 


 הערות שוליים 

קטגוריה:סגל אוניברסיטת קליפורניה בדייוויס
קטגוריה:במאיות בריטיות
קטגוריה:במאיות אמריקאיות
קטגוריה:בריטיות שנולדו ב-1952
קטגוריה:אמריקאיות שנולדו ב-1952